Pagan, jälle ütlesin ühele lugejale pahasti ja paljastasin teda putukatõrjevahendiga eemale ajades saastafilmiblogijate suletud silmaringi ja meie kinnise meele teistsuguste vaadete vastu, tehes nähtavaks nõnda oma nõrkuse. Kahtlemata tuli see vastase alavääristamisest. Alguses jäi mulje, et filmiblogija Erandkord on nõrk väike üritaja, kes proovib end maksma panna  kogenud ja tunnustatud filmiblogijaid avalikult kritiseerides. Lähtudes mentaliteedist "hüppa näkku esimesele hirmutava olemisega saastafilmiblogijale ja ehk ei saa sa duši all seepi maha pillates hiljem kanni vahele" üritas ta filmiblogijate siseringis tunnustust saada. Sellise väikese üksiküritaja kepslemine oli isegi väikestviisi armas ja tema puhta ja ülla kvaliteetkinokunsti kuulutamine oma süütuses ka väheke inspireeriv.